Blanca Rodríguez, del Club de Gimnàstica Rítmica l’Almara, Campiona d’Espanya en pilota
2025-07-24

Aquest cap de setmana, la ciutat de Guadalajara acollia el Campionat d’Espanya Individual Absolut i els resultats per al Club de Gimnàstica Rítmica L’Almara no han pogut ser millors. Una vegada més, les seues gimnastes han mostrat que el gran treball que realitzen en cada entrenament té com a premi grans resultats esportius.

En aquesta ocasió, en categoria benjamí, Blanca Rodríguez s’ha alçat amb el Campionat d’Espanya en les finals per aparells en la modalitat de pilota, amb el Subcampionat d’Espanya en el concurs general i amb la plata en la modalitat de mans lliures.

El pròxim cap de setmana continua la competició per al club que es desplaçarà fins a la ciutat de Saragossa per a participar en el Campionat d’Espanya per equips, competició en la qual també esperen pujar al escaló més alt del pòdium.